انڈیا کا ایک سفر

ہندوستان کا سفر یا انڈیا کا ایک سفر (اے پیسج ٹو انڈیا) انگریز ادیب ای۔ ایم۔ فارسٹر کا ناول ہے جو 1924ء میں شائع ہوا۔ یہ ناول برطانوی راج اور 1920ء کی دہائی میں ہندوستانی تحریکِ آزادی کے پس منظر میں ترتیب دیا گیا ہے۔  نے اسے بیسویں صدی کے انگریزی ادب کی 100 بہترین تصنیفات میں شامل کیا اور 1924ء میں اس نے جیمز ٹیٹ بلیک میموریل انعام برائے فکشن بھی حاصل کیا۔ رسالہ  نے بھی اسے اپنی فہرست  میں شامل کیا۔ ناول کا عنوان امریکی شاعر والٹ وٹمین کی 1870ء کی نظم  (مجموعہ  میں شامل) سے ماخوذ ہے۔

کہانی چار اہم کرداروں کے گرد گھومتی ہے: ڈاکٹر عزیز، ان کے برطانوی دوست مسٹر سیرل فیلڈنگ، مسز مور اور مس ایڈیلا کویسٹڈ۔ ایک سیاحتی دورے کے دوران فرضی مرابر غاروں (جنھیں بہار کی اصلی برابر غاروں سے اخذ کیا گیا ہے) میں ایڈیلا یہ سمجھتی ہے کہ وہ ڈاکٹر عزیز کے ساتھ تنہا رہ گئی ہے (حالانکہ وہ ایک اور غار میں موجود ہوتا ہے)۔ اس دوران کسی مبہم واقعے یا محض غار کے اثر سے وہ خوفزدہ ہو کر بھاگ نکلتی ہے اور یہ گمان پیدا ہوتا ہے کہ ڈاکٹر عزیز نے اس پر حملہ کرنے کی کوشش کی ہے۔ ڈاکٹر عزیز پر مقدمہ اور اس کے ارد گرد کی کشمکش ہندوستانیوں اور انگریزوں کے درمیان نو آبادیاتی دور کے نسلی تعصبات اور تناؤ کو نمایاں کرتی ہے۔

 حوالہ جات 

زمرہ:ای ایم فارسٹر کے ناول
زمرہ:بھارت میں وقوع پذیر واقعات پر ناول
زمرہ:برطانوی ناول جن پر فلمیں بنیں
زمرہ:برطانوی ہند میں سیٹ ناول
زمرہ:بی بی سی ٹیلی ویژن ڈرامے
زمرہ:جدت پسندانہ ناول
زمرہ:1924ء کے برطانوی ناول